Diari Oficial de la Generalitat Valenciana


Sumari del DOGV 7159, del 25-11-2013 (2013/11445)

RESOLUCIÓ de 18 de novembre de 2013, de la Direcció General de Recursos Humans, per la qual es convoca la provisió pel sistema de lliure designació d'un lloc de treball vacant de naturalesa funcionarial en la Conselleria d'Hisenda i Administració Pública, Convocatòria número 29/2013.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7159

Data del DOGV
:   25-11-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/11164


Data del document
:   18-11-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública
    * concurs administratiu

RESOLUCIÓ de 18 de novembre de 2013, de la Direcció General de Recursos Humans, per la qual es convoca la provisió pel sistema de lliure designació d'un lloc de treball vacant de naturalesa funcionarial en la Conselleria d'Hisenda i Administració Pública, Convocatòria número 29/2013. [2013/11177]  
De conformitat amb l'article 80 de la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, i l'article 102.1 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, el procediment de lliure designació amb convocatòria pública consistix en l'apreciació discrecional per l'òrgan competent de la idoneïtat dels candidats en relació amb els requisits exigits per a l'exercici del lloc. Així mateix, l'Estatut Bàsic de l'Empleat Públic establix que les lleis de desplegament d'este establiran els criteris per a determinar els llocs que per la seua especial responsabilitat i confiança puguen cobrir-se pel procediment de lliure designació amb convocatòria pública.  
La disposició transitòria quarta del Decret 56/2013, de 3 de maig, del Consell, pel qual s'establixen els criteris generals per a la classificació dels llocs de treball i el procediment d'elaboració de les relacions de llocs de treball de l'Administració de la Generalitat, permet que, fins que no s'aproven les resolucions d'integració del personal, puga procedir-se a la convocatòria de procediments de provisió de llocs de treball d'acord amb els elements inclosos en les relacions de llocs de treball publicades amb anterioritat a l'esmentat decret.  
  
Vist que hi ha un lloc de treball vacant en la Conselleria d'Hisenda i Administració Pública, el sistema de provisió del qual és el de lliure designació, els elements del qual inclosos en les relacions de llocs de treball publicades, aprovades per Resolució de 30 de juliol de 2010 (DOCV 6326, 05.08.2010), d'esta Direcció General, actualitzades per Resolució de 9 de març de 2011 (DOCV 6478, 11.03.2011), han sigut adaptats en la Resolució de 13 de setembre de 2013 (DOCV 7112, 17.09.2013), de la Direcció General de Recursos Humans, per la qual s'adapta la classificació dels llocs de treball de l'Administració de la Generalitat a la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, és procedent la convocatòria per a la seua provisió definitiva d'acord amb les previsions de l'esmentada disposició transitòria.  
Per això, fent ús de les atribucions conferides per l'article 27 del Decret 33/1999, de 9 de març, del Consell, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de la Funció Pública Valenciana, així com per l'article 39 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, resolc:  
  
  
Primer  
Convocar per a la seua provisió pel sistema de lliure designació el lloc de treball número 12428, cap de la Secretaria del secretari autonòmic/de la secretària autonòmica.  
  
Segon  
Aprovar les bases que regiran esta convocatòria i que figuren en l'annex I.  
  
Esta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i d'acord amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades podran interposar recurs de reposició, amb caràcter potestatiu, davant del mateix òrgan que ha dictat esta resolució en el termini d'un mes a comptar des de l'endemà de la publicació o, alternativament, si no interposen l'esmentat recurs de reposició, podran interposar recurs contenciós administratiu davant del Jutjat Contenciós Administratiu de la ciutat de València, o aquell en la circumscripció del qual tinga la persona recurrent el seu domicili, en el termini de dos mesos comptadors des de l'endemà de la publicació d'esta resolució.  
  
  
València, 18 de novembre de 2013.- La directora general de Recursos Humans: Ana Brugger Navarro.  
  
  
  
ANNEX I  
Bases de la convocatòria  
  
Primera. Requisits de participació  
Podrà participar en esta convocatòria el personal funcionari de carrera de l'Administració de la Generalitat i d'altres administracions públiques que reunisca els requisits i les condicions que establix la normativa vigent i, en particular, els requisits per a la provisió del lloc de treball que es detalla en la base tercera d'esta resolució.  
  
Els requisits de participació hauran de reunir-se en la data de finalització del termini de presentació de solicituds i mantindre's fins a la presa de possessió.  
Estos requisits hauran d'acreditar-se dins del termini de presentació d'instàncies per mitjà de còpia de la documentació acreditativa del seu compliment degudament compulsada, llevat que consten anotats en el Registre de Personal de la Generalitat.  
  
Segona. Solicituds de participació  
La solicitud, adaptada al model que es publica en l'annex II i que es troba disponible en la pàgina web de la Generalitat (, guia PROP, ocupació pública), haurà de presentar-se en el termini de 10 dies naturals comptats des de l'endemà de la publicació d'esta convocatòria en el Diari Oficial de la Comunitat Valenciana, en el Registre General de la Conselleria d'Hisenda i Administració Pública (carrer del Sant Calze, número 2, de València), en els registres dels servicis centrals i territorials de les distintes conselleries o en qualsevol de les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Junt amb la solicitud, s'haurà de presentar el currículum, on es faça constar les dades que es crega oportú posar de manifest i que siguen rellevants als efectes de l'exercici de les funcions assignades al lloc de treball, i adjuntar-hi la documentació justificativa corresponent, llevat que conste anotada en el Registre de Personal de l'Administració de la Generalitat, i en este cas no serà necessària la seua aportació i serà suficient citar-la en la solicitud.  
Una vegada presentada la documentació en el registre d'entrada, es remetran la solicitud i el currículum, en format PDF, a l'adreça de correu electrònic .  
  
Tercera. Lloc de treball convocat  
Número de lloc i denominació: 12608, cap de la Secretaria del secretari autonòmic/de la secretària autonòmica.  
Conselleria/organisme: Hisenda i Administració Pública.  
Centre de destinació: Secretaria Autonòmica d'Hisenda i Pressupostos.  
Localitat del lloc de treball: València (València).  
Naturalesa: funcionarial.  
Sector: indistint (G/E).  
Requisits: grup/subgrup C1/C2.  
Complement de destinació: nivell 16.  
Complement específic: E035.  
Forma de provisió: lliure designació. Obert a altres administracions públiques.  
Funcions:  
- L'adaptació de la seua jornada de treball a la de l'alt càrrec a què el lloc esta adscrit.  
- Les pròpies del secretari o secretària d'un alt càrrec amb rang de secretari autonòmic/secretària autonòmica.  
- La direcció i coordinació de tot el personal adscrit a la unitat.  
  
  
Quarta. Òrgan tècnic de provisió  
L'òrgan tècnic de provisió de la present convocatòria tindrà la composició següent,  
Titulars  
President: Hilario Fernández Chinchilla, Conselleria d'Hisenda i Administració Pública.  
Vocals:  
- Juan Fernández González, Conselleria d'Hisenda i Administració Pública.  
- M. Carmen Chillarón Fafila, Conselleria d'Hisenda i Administració Pública.  
- Marisa Viciano Aguirre, Conselleria d'Hisenda i Administració Pública.  
Vocal secretari/ària:   
Ana Masiá Llorca, Direcció General de Recursos Humans.  
  
Suplents  
President/a:   
Raquel Martínez Marín, Conselleria d'Hisenda i Administració Pública.  
Vocals:  
- Belen Gracia Hernando, Conselleria d'Hisenda i Administració Pública.  
- Casilda Burguet Amorós, Conselleria d'Hisenda i Administració Pública.  
- Christian Isliker García, Conselleria d'Hisenda i Administració Pública.  
Vocal secretari/ària:   
María Jesús Martínez Lucas, Direcció General de la Recursos Humans.  
L'òrgan tècnic de provisió tindrà la consideració d'òrgan colegiat de l'Administració i, com a tal, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Quinta. Proposta d'adjudicació  
A la vista de les solicituds presentades, la Subsecretaria de la Conselleria d'Hisenda i Administració Pública emetrà un informe sobre la persona que, si és el cas, considere més idònia per a l'exercici del lloc de treball.  
Una vegada evacuat l'esmentat informe, l'òrgan tècnic de provisió, amb la comprovació prèvia del compliment dels requisits de provisió del lloc de treball i de les normes que regixen la present convocatòria, procedirà a formular proposta d'adjudicació, que es farà pública al tauler d'anuncis dels servicis centrals de València i dels servicis territorials de Castelló, Alacant i València de la Conselleria d'Hisenda i Administració Pública, i en la pàgina web de la Generalitat (, guia PROP, ocupació pública), concedint a les persones interessades un termini de 10 dies hàbils per a alegar i justificar el que estimen pertinent.  
  
Les alegacions es dirigiran a l'òrgan tècnic de provisió (Conselleria d'Hisenda i Administració Pública, Direcció General de Recursos Humans, carrer del Miquelet, núm. 5, 46373 València) en la forma establida en la base segona, i a l'adreça de correu electrònic .  
Finalitzat el termini d'alegacions, l'òrgan tècnic de provisió estudiarà i resoldrà les possibles alegacions i elevarà la seua proposta d'adjudicació a la Conselleria d'Hisenda i Administració Pública.  
  
Sexta. Resolució de la convocatòria  
A la vista del que s'ha previst més amunt, el titular de la Conselleria resoldrà, de conformitat amb el que establix l'article 102 de la Llei d'Ordenació i Gestió de la Funció Pública Valenciana, la seua adjudicació a la persona que considere més idònia per a l'exercici del lloc de treball o que es declare desert, fins i tot existint personal que reunisca els requisits exigits si considera que cap persona resulta idònia per al seu exercici.  
En el primer cas, la resolució haurà d'indicar expressament la data en què haurà d'efectuar-se la presa de possessió i, si és el cas, el cessament en l'actual lloc de treball.  
Així mateix, si la persona adjudicatària del lloc de treball convocat fora funcionari o funcionària d'una altra administració pública, en la resolució es farà constar que no s'integrarà en l'Administració de la Generalitat, de conformitat amb el que es disposa en l'article 29 de la Llei, 10/2010, de 9 de juliol, d'Ordenació i Gestió de la Funció Pública Valenciana.  
L'esmentada resolució serà remesa a la Direcció General de Recursos Humans per a la seua publicació en el Diari Oficial de la Comunitat Valenciana.  
  
Sèptima. Termini de resolució  
Esta convocatòria es resoldrà en un termini no superior a tres mesos, comptats des de l'endemà de la data de finalització del termini de presentació de solicituds.